Коронавирус : ваксинирането може да започне и в Европа След одобрението на Европейската агенция по лекарствата ( ЕМА ) ваксинирането с препарата на BioNTech и Pfizer може да започне още на 27 декември . Ето какви ще са следващите стъпки . Първите ваксинации в ЕС надали ще се случат по Коледа – масовата имунизация ще може да започне по - скоро след това . Подготовката върви интензивно и графикът е ясен : след днешната положителна препоръка на ЕМА остава с решение да излезе и ЕК . Ако то е положително , ваксината ще бъде одобрена формално за територията на целия ЕС . А решението най - вероятно ще е именно положително , тъй като ЕК по правило се опира на препоръките на ЕМА . Т . е . в сряда или най - късно в четвъртък пътят за ваксината ще бъде открит . Оттам нататък BioNTech може да започне разпределението на вече произведените ваксини сред държавите членки – според броя на населението им . Националните имунизационни кампании могат да започнат веднага – на 27 декември . По думите на шефа на BioNTech Угур Сахин , фирмата ще работи извънредно и по Коледа , за да може ваксината да достигне до всяка държава . Поръчани ли са достатъчно дози ? От Брюксел отхвърлят упрека на " Шпигел “ , че не били поръчани достатъчно ваксини . В тази връзка се припомня , че допреди няколко седмици никой не е могъл да знае коя ваксина ще функционира най - добре , ще е най - ефективна и ще бъде одобрена най - напред . Затова и ЕС още предварително обяви , че целта е да се осигурят ваксини за всичките 27 членки на Общността заедно . Поради което са направени поръчки не за един вид , а за шест препарата на различни производители , към които може да се добави и седми . Осигурени са общо два милиарда дози за ЕС като цяло . Както е известно – ваксината на BioNTech и Pfizer се оскъпява значително заради изискванията да бъде съхранявана при много ниски температури . Поради това в Брюксел още от самото начало бяха наясно , че източноевропейските страни по - скоро биха заложили на някоя местна и по - евтина ваксина – като например тази на AstraZeneca , при която обаче разрешителният процес се забави . Но за да отчете интересите и на тези страни , ЕК трябваше да „ диверсифицира “ поръчките си – без да знае коя ваксина колко бързо ще бъде допусната . По този повод евродепутатът Петер Лизе , говорител по здравните въпроси на фракцията на Европейската народна партия ( ЕНП ) , изтъкна , че на Moderna , чиято ваксина се очаква да бъде одобрена през януари , са поръчани три пъти повече дози , отколкото е поръчала Великобритания . А на намиращия се в Тюбинген производител CureVac са заявени над 400 милиона препарата за целия ЕС . Краят на пандемията не се вижда Одобрението на ваксините обаче не означава край на пандемията – най - малкото не скорошен . За да бъде спряна пандемията , трябва да се имунизират между 60 и 70 процента от населението , като ваксинациите със сигурност ще траят с месеци . Това е свързано от една страна с логистичното предизвикателство , а от друга – първоначално ще има твърде малко дози , които няма да са достатъчни дори и за рисковите групи . Т . е . до победата над коронавируса предстои да бъде изминат дълъг път , като дължината му ще зависи от това колко скоро ще има достатъчно количество от разрешените ваксини . Както и дали и кога ще бъдат допуснати и други препарати , за да започне и тяхното разпределение . Евродепутатът Лизе е оптимист – смята , че рисковите групи и медицинският персонал ще могат да бъдат ваксинирани до края на март следващата година , а април или май животът ще може да се нормализира . но е важно също така , бързо да бъдат имунизирани и хората , които не са от рисковите групи . Засега не може да се прогнозира дали това ще стане до есента , но „ трябва да бъдем търпеливи , тъй като определено се вижда светлинката в края на тунела “ , казва Лизе .